b'\n_START_ARTICLE_\nVosto\xc4\x8dnij kozmodrom\n_START_PARAGRAPH_\nKozmodrom Vosto\xc4\x8dnij (rusko \xd0\x9a\xd0\xbe\xd1\x81\xd0\xbc\xd0\xbe\xd0\xb4\xd1\x80\xd0\xbe\xd0\xbc \xd0\x92\xd0\xbe\xd1\x81\xd1\x82\xd0\xbe\xd1\x87\xd0\xbd\xd1\x8b\xd0\xb9, dobesedno "vzhodni kozmodrom") je na\xc4\x8drtovani ruski kozmodrom na Daljnem vzhodu. Zasnovan je z namenom zmanj\xc5\xa1ati rusko odvisnost od Bajkonurja, ki se nahaja v Kazahstanu. Z gradbenimi deli so za\xc4\x8deli januarja 2011, kon\xc4\x8dali naj bi jih leta 2018. Z izstreli\xc5\xa1\xc4\x8da S1 so prvo raketo izstrelili \xc5\xbee 28. aprila 2016._NEWLINE_Kozmodrom bo stal v okrajih Svobodnij in \xc5\xa0imanovsk, del Amurske oblasti. Planirana povr\xc5\xa1ina je 551,5 kvardratnih kilometrov. Obmo\xc4\x8dje naj bi imelo premer 30 kilometrov s centrom v 51\xc2\xb049\xe2\x80\xb2N 128\xc2\xb015\xe2\x80\xb2E.  Najbli\xc5\xbeje mesto je Uglegorsk. Z geografsko \xc5\xa1irino 51 stopinj severno bodo imele rakete podobno kapaciteto kot iz Bajkonurja. Rusija zaradi svoje severne lege nima kozmodroma, ki bil blizu Ekvatorja kot npr. Francija v kraju Kourou v Francoski Gvajani. Lega blizu ekvatorja je ugodna za izstreljevanje na vzhod oziroma geostacionarno orbito, ker je rotacija Zemlje na ekvatorju najve\xc4\x8dja in prispeva k ube\xc5\xbeni hitrosti._NEWLINE_Lokacija je redko poseljena, zato je ustrezna za izstrelitev raket, ki so potencialno nevarne. V bli\xc5\xbeini so dobre ladijske in \xc5\xbeelezni\xc5\xa1ke povezave za transport raket. Na voljo je tudi veliko elektri\xc4\x8dne energije in infrastruktura kozmodroma Svobodnij, na katerem bo baziran nov kozmodrom. Rakete bodo lahko odvrgle porabljene stopnje nad morjem, kjer jih bodo lahko pobrali z ladjami in ponovno uporabili.'